**ĮSAKYMAS**

**DĖL DETALIOJO PLANO KOREGAVIMO, FINANSAVIMO,**

**PLANAVIMO TIKSLŲ IR DARBŲ PROGRAMOS PATVIRTINIMO**

2022 m. kovo Nr. ĮS-

Kaunas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 2 ir 6 dalimis, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013-12-18 nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014-01-02 įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo”, 312, 315, 316, 319 punktais, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, Kauno rajono savivaldybės tarybos 2017-11-16 sprendimu Nr. TS-411 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2020-05-28 sprendimu Nr. TS-233 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir atsižvelgdamas į Kauno rajono savivaldybės administracijos direktoriaus 2022-03-28 įsakymą Nr. ĮS-1081 „Dėl teritorijų planavimo proceso inicijavimo“, planavimo iniciatoriaus UAB „GT projektai“, į. k. 305478384, direktoriaus Tomo Veličkos (įgaliotas asmuo – architektas Nerijus Kelmelis) (toliau – Planavimo iniciatorius) 2022-02-14 prašymą, registruotą 2022-02-18 Nr. UG-217:

1. L e i d ž i u rengti Kauno rajono savivaldybės administracijos direktoriaus 2003-10-17 įsakymu Nr. ĮS-974 patvirtinto žemės sklypo Kauno r. sav., Užliedžių sen., Giraitės k., kadastro Nr. 5283/0006:247, detaliojo plano koregavimą žemės sklype kadastro Nr. 5283/0006:293 (plotas – 2,4940 ha).

2. N u s t a t a u detaliojo plano koregavimo tikslus:

2.1. padalinti žemės sklypą kadastro Nr. 5283/0006:293 į du ar daugiau žemės sklypų;

2.2. nustatyti teritorijos naudojimo reglamentą (-us) – teritorijos naudojimo tipą, žemės naudojimo būdus, pertvarkymo principus ir kita.

3. N u r o d a u:

3.1. Kad šio įsakymo 1 punkte nurodyto detaliojo plano koregavimą finansuoja žemės sklypo savininkas;

3.2. Prieš pradedant rengti detaliojo plano koregavimo projektą, gauti planavimo sąlygas iš Nacionalinės žemės tarnybos prie Žemės ūkio ministerijos, Nacionalinio visuomenės sveikatos centro prie Sveikatos apsaugos ministerijos, Lietuvos automobilių kelių direkcijos prie Susisiekimo ministerijos, Priešgaisrinės apsaugos ir gelbėjimo departamentas prie Vidaus reikalų ministerijos, ir iš inžinerinių tinklų, esančių planuojamoje teritorijoje, administruojančių įmonių.

3.3. Urbanistikos skyriaus vedėjui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

4. T v i r t i n u Kauno rajono savivaldybės administracijos direktoriaus 2003-10-17 įsakymu Nr. ĮS-974 patvirtinto žemės sklypo Kauno r. sav., Užliedžių sen., Giraitės k., kadastro Nr. 5283/0006:247, detaliojo plano koregavimo žemės sklype kadastro Nr. 5283/0006:293 (plotas – 2,4940 ha), darbų programą (pridedama).

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Šarūnas Šukevičius

Parengė

G. Jankauskaitė

2022-03-28